cyanic-selkie/wikianc huggingface dataset:
NGC 6204
NGC 6204, Yeni Baş Kataloqda qeydə alınmış açıq ulduz topasıdır. Göy üzündə Qurbangah bürcü istiqamətində yerləşir. I2p tipli. tərəfindən ildə 22.86 sm (9 düymə) ölçülü  vasitəsilə kəşf edilmişdir.
Məhəmməd Tağı Ərəszadə
Araslı Həmid Hacı Məmmədtağı oğlu – ədəbiyyatşünas, akademik, professor, əməkdar elm xadimi.
Həyatı
Dövrünün görkəmli din xadimi, tərcüməçi və publisist Axund Hacı Məhəmməd-Tağı Ərəszadə 1867-ci ildə Gəncə şəhərində ruhani ailəsində anadan olmuşdur. Məhəmməd-Tağı Ərəszadə Nəcəf şəhərində təhsil almışdır. Hacı Məhəmməd-Tağı Ərəszadə zəmanəsinin mükəmməl təhsilli alim-ruhanilərindən biri idi. Axund Hacı Məhəmməd-Tağı Zaqafqaziya Şiə Ruhani İdarəsinin üzvü olmuşdur. O, dövri mətbuatda dini-əxlaqi, şəriət məsələləri ilə bağlı mütəmadi olaraq yazılarla çıxış edirdi. Onun ərəb dilindən etdiyi bəzi tərcümələr və yazdığı “Vəşrihi-fəraiz” adlı kitab bu gündə alimin şəxsi kitabxanasında qorunub saxlanılır. “Vəşrihi-fəraiz” kitabı 1907-ci ildə Tiflis mətbəəsində çap olunmuşdur. 1911 də fəfat etmişdir.
Həmçinin bax
http://www.balalar-az.com/e-lib/sheirler/24-masabir2/484-1911-19?tmpl=component&print=1&page= http://ganca.org/index.php?option=com_content&view=article&id=145:axund-hac-mhmmd-ta-rszad&catid=4:axsiyyatlar&Itemid=3
Pevek
Pevek (Пээкин, Пээк) — Rusiya Federasiyası, Çukotka muxtar dairəsi ərazisində yerləşən şəhər. Pevek şəhər dairəsinin mərkəzidir.
Rusiyanın ən şimal şəhəridir.
Toponim
Şəhərin adı çukça dilində işlənən пээкиней sözündən götürülmüş və mənası kök, şişmiş dağ deməkdir. Şəhər Peekiney adlı təpöənin ətəklərində yerləşir.
Şəhər öz adını çukça ətirli dağ mənasını verən «paqıt-kenay» sözündən götürmüşdür. Rəvayətə görə müasir şəhərin yaxınlığındakı, dağın ətəyində çukçalarla yukaqirlər arasında döyüş baş vermişdir. Döyüşdə ölənlərin cəsədlərinin qoxusu bu yerlərdə uzun müddət qalmışdır. Səbəb isə aborigen insanların ölüləri dəfn etməmələri ilə bağlı idi. Buna görə çukçalar uzun müddət bu ərazidə yerləşmədi, ancaq yayda müvəqqəti olaraq sürülərini buradan aparırdılar.
Tarixi
10 avqust 1933-cü ildə Çaun körfəzinin sahilinə gələn sovet dövlət xadimi Naum Filippoviç Puqaçev ilk partiya iclasını dənizin sahilində keçirdi. Burada Çaun rayonunun təşkili və ilk məskunlaşaçağı yerin Pevek olaçağı elan olundu.
Bir neçə il ərzində Pevek təbii liman (Çaun körfəzi), Şimal dəniz yolunun inkişafı və Rusiyada ən böyük qalay yatağının Pevekdən təqribən 85 km şərqdə yerləşməsi sayəsində mühüm regional limana çevrildi. Sonradan qalay, qızıl, civə, uran və kömür kimi digər yataqlar da aşkarlandı.
1936-1937-ci illərdə geoloji ekspedisiyalar zamanı Pevekdən 80 km aralıda zəngin bir qalay yatağı aşkar edıldı.
1941-ci ildə 90-cı illərə qədər davam edən qalay mədən sənayesi quruldu.
1942-ci ildə Pevek və Krasnoarmeyski mədənlərini birləşdirən ilk avtomobil yolu inşa edildi.
1942-ci ildə qəsəbədə ilk iki mərtəbəli bina tikildi. 1938-1957-ci illərdə Uzaq Şimalda Tikinti Baş İdarəsinin (qısaldılmış Dalstroy) bir hissəsi olan Çaunlaq və Çaunçukotlaq əmək düşərgələrinin idarəsi burada yerləşirdi.
1948-ci ildə Çaun rayon geoloji kəşfiyyat idarəsi təşkil edildi.
1950-ci ildə qəsəbədə təxminən 1500 nəfər yaşayırdı.
21 mart 1951-ci ildə yaşayış məntəqəsi şəhər tipli qəsəbəyə çevrildi. Bununla belə onun varlığı "gizli" saxlanıldı. Bundan bir müddət sonra da Pevek coğrafi xəritələrdə belə göstərilmədi.
6 aprel 1967-ci ildə bir şəhər oldu.
1967-ci ilə qədər Pevekdə 10 mindən çox insan yaşayırdı.
8 oktyabr 1974-cü ildə Orbit-2 uzun mənzilli kosmik radio rabitə kompleksinin istifadəyə verilməsi ilə şəhərdə tv yayımları meydana çıxdı.
1976-cı ildə Pevek şəhəri Sov.İKP Mərkəzi Komitəsinin, SSRİ Nazirlər Sovetinin, Ümumittifaq Həmkarlar İttifaqı Mərkəzi Şurasının və Komsomol Komitəsinin qırmızı bayrağı ilə təltif edildi. Bu zaman Pevek ölkənin ən yaxşı 100 şəhəri arasında idi.
1982-ci ildə 2 nömrəli orta məktəb istifadəyə verildi.
Şəhər artıq iki böyük mikrorayona sahib idi. Əhalisi 1980-ci illərin əvvəllərində 13 min nəfərə çatdı.
1985-ci ilin mayında şəhərdə Şöhrət abidəsinin açılışı baş verdi.
1994-cü ilin yazında yerli tarix muzeyinin köhnə binasında Rus Pravoslav Kilsəsinin Anadır və Çukotka Yeparxiyasının Mübarək Məryəm Pravoslav Kilsəsi açılmışdır.
Sosil infrastruktur
Şəhərdə mədəniyyət evi, uşaq bağçası, ümumtəhsil məktəbi, Uşaq və Gənclər İdman məktəbi, incəsənət məktəbi, «Iceberg» əyləncə kinoteatr-mərkəzi, kitabxana, internet klub, diyarşünaslıq muzeyi fəaliyyət göstərir.
Şəhərdə basketbol məktəbi mövcuddur. SSRİ dövründə idmançıların Maqadan vilayəti basketbol çempionatlarına səfərləri təşkil edilirdi. Bu günə qədər şəhərdə digər idman növlərinə (boks, güləş, futbol, voleybol və s.) aid bölməklər fəaliyyət göstərir.
Lunchbox Friends
"Lunchbox Friends" — Melani Martinesin ikinci albomu K-12-də ifa olunan səkkizinci mahnı. Musiqi videosu 10 yanvar 2020-ci ildə dərc edildi, klip əvvəllər eyniadlı filmdə göstərilmişdi.
Arxa plan
Martines 17 may 2016-cı ildə Instagram-da mahnının sözləri olan şəkil paylaşdı. 24 iyun 2019-cu ildə mahnıdan olan kiçik hissə yayımlandı.
10 yanvar 2020-ci ildə Martines, pərəstişkarları üçün mahnıya ən yaxşı "əl sıxma rəqsini" göstərmək üçün TikTok müsabiqəsinə başladı. O, həmçinin After School üçün üçün sual-cavab zamanı Lunchbox Friends-in sinql kimi buraxılacağını bildirdi.
Bruno Qadiol
Bruno Qadiol Antonias  — braziliyalı aktyor və müğənnidir.
"Azərbaycan Respublikası dövlət təhlükəsizliyi və xarici kəşfiyyat orqanlarının 100 illiyi (1919–2019)" yubiley medalı
Əsasnamə
"Azərbaycan Respublikası dövlət təhlükəsizliyi və xarici kəşfiyyat orqanlarının 100 illiyi (1919–2019)" Azərbaycan Respublikasının yubiley medalı ilə dövlət təhlükəsizliyi və xarici kəşfiyyat orqanlarında xidməti vəzifələrini həyata keçirərkən yüksək nəticələr əldə edən, Azərbaycan Respublikasının milli maraqlarının daxili və xarici təhdidlərdən qorunmasında, kəşfiyyat və əks-kəşfiyyat fəaliyyətində, dövlət sirrinin mühafizəsində, cinayətkarlığa qarşı mübarizədə fərqlənən hərbi qulluqçular, mülki işçilər, veteranlar, habelə milli təhlükəsizliyin təmin olunmasında fəal iştirak edən, dövlət təhlükəsizliyi və xarici kəşfiyyat orqanlarının inkişafında xüsusi xidmətləri olan digər şəxslər təltif edilirlər.
"Azərbaycan Respublikası dövlət təhlükəsizliyi və xarici kəşfiyyat orqanlarının 100 illiyi (1919–2019)" Azərbaycan Respublikasının yubiley medalı ilə bu Əsasnamənin 1-ci maddəsində göstərilən şəxsləri müvafiq icra hakimiyyəti orqanları təltif edirlər.
"Azərbaycan Respublikası dövlət təhlükəsizliyi və xarici kəşfiyyat orqanlarının 100 illiyi (1919–2019)" Azərbaycan Respublikasının yubiley medalı döşün sol tərəfinə, Azərbaycan Respublikasının digər orden və medalları olduqda "Azərbaycan Respublikası milli təhlükəsizlik orqanlarının 95 illiyi (1919–2014)" Azərbaycan Respublikasının yubiley medalından sonra taxılır
Təsviri
"Azərbaycan Respublikası dövlət təhlükəsizliyi və xarici kəşfiyyat orqanlarının 100 illiyi (1919–2019)" Azərbaycan Respublikasının yubiley medalı (bundan sonra — medal) bürüncdən tökülmüş və qızıl suyuna çəkilmiş, diametri 38 mm olan, hər tərəfə şüalar saçan səkkizguşəli ulduz kompozisiyalı lövhədən ibarətdir.
Medalın ön tərəfində xarici və daxili çevrələrlə əhatə olunmuş lövhə yerləşir. Diametri 26 mm olan xarici çevrə ilə diametri 20 mm olan daxili çevrənin arasında yuxarı qövs boyunca həkk olunmuş "AZƏRBAYCAN RESPUBLİKASI" sözlərini hər iki tərəfdən tamamlayan iki ədəd səkkizguşəli ulduz vardır. Alt hissədə ortada palıd yarpaqları təsvir olunmuş, sol tərəfdə qövs boyunca aşağıdan yuxarıya doğru "1919", sağ tərəfdə qövs boyunca yuxarıdan aşağıya doğru "2019" rəqəmləri, göy rəngli mərkəzi dairənin üzərində isə "DÖVLƏT TƏHLÜKƏSİZLİYİ VƏ XARİCİ KƏŞFİYYAT ORQANLARI 100 İL" sözləri yazılmışdır. Səkkizguşəli ulduz və onun şüaları, çevrələrin konturları, palıd yarpaqları və bütün yazılar relyefli olmaqla qızılı rəngdədir.
Medalın arxa tərəfinin səthi hamardır, orta hissəsində "AZƏRBAYCAN RESPUBLİKASI DÖVLƏT TƏHLÜKƏSİZLİYİ VƏ XARİCİ KƏŞFİYYAT ORQANLARI 1919–2019" sözləri, aşağı hissəsində medalın seriyası və nömrəsi həkk olunmuşdur.
4.1. Medal paltara bərkidilmək üçün elementi olan, 37 mm x 50 mm ölçülü beşbucaqlı lövhəyə ilgək və iki halqa vasitəsilə birləşdirilir. Lövhəyə üzərində kənarlardan mərkəzə doğru ardıcıl olaraq 4,25 mm enində mavi, 1,5 mm enində qızılı, 4,25 mm enində mavi zolaqlar, mərkəzdə isə 17 mm enində göy rəngli şaquli zolaq təsvir edilən xara lent çəkilmişdir. Xara lentin yuxarı hissəsinə üzərində ulduz, aypara və dalğalı lent təsvir olunan 40 mm x 5,5 mm ölçülü düzbucaqlı lövhə bərkidilmişdir. Ulduz, aypara və lent təsvirləri relyeflidir.
4.2. Medala paltarın yaxasına bərkidilmək üçün elementi olan, eyni xara lentdən üz çəkilmiş 37 mm x 10 mm ölçülü qəlib əlavə olunur.
Monteneqro Milli Birləşmə Komitəsi
Monteneqro Milli Birləşmə Komitəsi — Serbiya və Monteneqronun birləşməsini müdafiə edən Monteneqro siyasi təşkilatı. 1917-ci ildə Parisdə Monteneqronu işğal etmiş Avstriya-Macarıstan qüvvələrinin əlindən qaça bilmiş Monteneqro mühacirətinin nümayəndələri tərəfindən yaradılmışdır. Komitəyə keçmiş baş nazir Andriya Radoviç sədrlik edirdi.
Komitə Monteneqro diasporunun nümayəndələrinin məskunlaşdığı bütün torpaqlarda fəaliyyət göstərmiş, "Uyedinyenye" qəzetini nəşr etdirmiş, bu qəzetdə müntəzəm olaraq serblərin və monteneqroluların vahid dövlətdə birləşməsinin vacibliyini təbliğ etmiş və bu prosesə qarşı çıxan kral I Nikola Petroviçi pisləmişdir. Qəzet əvvəlcə Cenevrədə, sonra isə Parisdə nəşr olundu. O, ABŞ-ın monteneqroluları arasında populyar idi və hətta Monteneqronun özündə də gizli şəkildə çap olunurdu.
Komitə Birinci Dünya müharibəsinin sonunda öz missiyasını yerinə yetirdiyini nəzərə alaraq ləğv edilmişdir. Korfu Bəyannaməsi ilə Yuqoslaviyanın yaradılması prosesi uğurla başlamışdı.
Kamil Səlimov
Kamil Səlimov (d. 12 aprel 1956. Bakı, Azərbaycan SSR, SSRİ) — BDU Hüquq fakültəsinin Kriminalistika və Məhkəmə ekspertizası kafedrasının müdiri (1992), hüquq elmləri doktoru (2000), professor.
Həyatı
Kamil Səlimov 1956-cı il 12 apreldə Bakı şəhərində anadan olub. O, 1974-1979-cu illər Bakı Dövlət Universitetinin Hüquq fakültəsində təhsil alıb və 1980-1981-ci illərdə Ukraynanın Xarkov Universitetinin Hüquq fakültəsinin aspirantı olub.
1973-cü ildə Azərbaycan Elmi-Tədqiqat Məhkəmə Ekspertizası, Krminalistika və Kriminologia Problemləri İnstitutunda laborant, 1979-1984-cü illərdə vəkil, 1984-1987-ci illərdə Azərbaycan Respublikası Vəkillər Kollegiyasının sədr müavini, 1988-1992-ci illərdə BDU Hüquq fakültəsinin Kriminalistika və məhkəmə ekspertizası kafedrasının müəllimi kimi fəaliyyət göstərib. 1992-ci ildən həmin kafedranın müdiridir və kriminalistika, əməliyyat-axtarış fəaliyyəti dərslərini tədris edir.
Kamil Səlimov 2006-cı ildə Ədliyyə Nazirliyi yanında Məhkumların islah edilməsində və penitensiar müəssisələrin fəaliyyətində ictimai nəzarətin həyata keçirilməsində ictimaiyyətin iştirakını təmin edən İctimai Komitənin koordinatoru, 2007-2009-cu illərdə isə həmin komitənin üzvü kimi çalışıb.
O, həmçinin, 2004-2009-cu illərdə “Azadlıqdan Məhrumetmə Yerlərinin Müşahidəsi” İctimai Birliyinin sədri, 2007-2009-cu illərdə Azərbaycan Respublikası Ali Attestasiya Komissiyasının eksperti, 2008-2009-cu illərdə isə Azərbaycanda İnsan Hüquqlarına Dair Beynəlxalq Standartların Təsbiti üzrə Birgə İşçi Qrupunun sədri olub.
Ailəlidir, 2 övladı var.
Elmi fəaliyyəti
1987-ci ildə SSRİ Prokurorluğu yanında Cinayətkarlığın Səbəblərinin Öyrənilməsi və Qarşısının Alınması üzrə Tədbirlərin Hazırlanması Ümumittifaq İnstitunda hüquq elmləri namizədi dərəcəsi almaq üçün namizədlik dissertasiyası, 2000-ci ildə isə Rusiya Federasiyası Daxili İşlər Nazirliyi ETİ-də hüquq elmləri doktoru elmi dərəcəsi almaq üçün doktorluq dissertasiyasını müdafiə etmişdir.
101 məqalə, 2 monoqrafiya, 4 kitab və 1 patent müəllifidir. Yetişdirdiyi elmlər namizədlərinin sayı 3-dür.
“METAFİZİKA” beynəlxalq fəlsəfi və fənlərarası araşdırmalar jurnalının 17-ci sayından jurnalın “Hüquq və Siyasi elmlər” üzrə redaksiya heyətinin üzvüdür.
Dövlət və beynəlxalq proqram və qrantlarda iştirakı
1. 2005 – «Azadlıqdan Məhrumetmə Yerlərinin Müşahidəsi» İctimai Birliyi və Space” radioteleviziya şirkəti. «Məhkumun səsi» layihəsi.
2. 2005 – «Azadlıqdan Məhrumetmə Yerlərinin Müşahidəsi» İctimai Birliyi və Uşaq Hüquqları üzrə Azərbaycan QHT Alyansı. «Yetkinlik yaşına çatmayanlara dair ədalət mühakiməsinin praktikada tətbiqinin monitorinqi» layihəsi.
3. 2006 – «Azadlıqdan Məhrumetmə Yerlərinin Müşahidəsi» İctimai Birliyi və ABŞ Səfirliyi. “Azadlıqdan məhrumetmə yerlərinin və istintaq təcridxanalarının monitorinqi” layihəsi.
4. 2006 – «Azadlıqdan Məhrumetmə Yerlərinin Müşahidəsi» İctimai Birliyi və Açıq Cəmiyyət İnstitutu. “Məhkum və Cəmiyyət” qəzetinin nəşri layihəsi.
5. 2006 – «Azadlıqdan Məhrumetmə Yerlərinin Müşahidəsi» İstimai Birliyi və ATƏT-in Bakı Ofisi. «Tərbiyə koloniyasında tərbiyə alan yetkinlik yaşına çatmayan məhkumlar üçün «Kompüter Biliklərinin Tədrisi Mərkəzi» adlı layihə.
6. 2007 – «Azadlıqdan Məhrumetmə Yerlərinin Müşahidəsi» İctimai Birliyi Azərbaycan respublikasi İqtisadi İnkişaf Nazirliyi İqtisadi İslahatlar Elmi-Tədqiqat İnstitutu “Cəzaçəkmə müəssisələrində fəaliyyət göstərən istehsal sahələrinin işinin yeni şəraitə uyğunlaşdırılması” tədqiqat layihəsi
7. 2008 – Penal Reform İnternational və «Azadlıqdan Məhrumetmə Yerlərinin Müşahidəsi» İctimai Birliyi. “Ömürlük azadlıqdan məhrum edilmiş şəxslərinin saxlanılma vəziyyətinin yaxşılaşdırılması və beynəlxalq standartlara uyğunlaşdırılması” layihəsi
Nuxa-Hürriyyəti-Maarif Cəmiyyəti
Nuxa-Hürriyyəti-Maarif Cəmiyyəti — XX əsrin əvvəllərində Şəkidə fəaliyyət göstərən və əsas məqsədi maarifçilik olan cəmiyyət. Nuxa-Hürriyyəti-Maarif Cəmiyyətinin hədəfləri mövcud təhsil müəssisələrinə yardım etmək, yeni məktəb və mədrəsələr açmaq, tələbələrə təqaüd vermək, müəllimlərin hazırlığını təmin etmək, teatr tamaşaları, elmi və ədəbi məclislər təşkil etmək, vacib kitabları çap etdirmək olub.
Haqqında
Nuxa-Hürriyyəti-Maarif Cəmiyyətinin sayəsində Şəkidə teatr inkişaf edir. 1920-ci ilə qədər həvəskar fəaliyyət göstərən teatr sonradan professional teatra çevrilib.
Cəmiyyətin maliyyə xərclərini Şəki sahibkarları və ziyalıları təmin edirdilər. Cəmiyyət fəaliyyətə başlayanda onun büdcəsinə Abdulla Əbdürrəhmanzadə 300 manat, tacir Cəfər Əbdürrəhmanzadənin oğulları 1000 manat, Mustafa bəy Əlibəyov 200 manat, Hacı Məmmədsadıq Əliyevin vəfatı ilə əlaqədar qardaşları ehsan olaraq 200 manat, Süleyman Məmmədzadə, Həmid Qasımoğlu və doktor Əliabbas Əfəndi Qədimov hər biri 100 manat ianə ediblər. Cəmiyyətin saxlanılmasına daimi olaraq 300 nəfər ianə edirdi. Onların sırasında Ədil xan İlisuyski, Xədicə Əlibəyova, Səlim xan Şəkixanov, Mahmudəli Xələfzadə, Əliabbas Əfəndi Qədimov, Əhməd bəy Şıxmalıbəy oğlu, Əhməd bəy Əfəndizadə və digərləri də var idi.
Cəmiyyət 1918-1919-cu illər ərzində 11 min 611 manat vəsait toplayıb. Bu vəsaitə Şəkidə yeni məktəblər, müəllim hazırlayan kurslar eləcə də şəhərin yuxarı baş hissəsində qızlar məktəbi açıblar.
Məramnaməsi
Nuxa-Hürriyyəti-Maarif Cəmiyyətinin məramnaməsi:
Aqşin Quliyev (gizir)
Aqşin Mehdi oğlu Quliyev — Azərbaycan Silahlı Qüvvələrinin giziri, Vətən müharibəsi şəhidi.
Həyatı
Aqşin Quliyev 1992-ci il iyunun 9-da Goranboy şəhərində anadan olub.
Hərbi xidməti
Azərbaycan Ordusunun giziri olan Aqşin Quliyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Suqovuşanın azadlığı uğrunda gedən döyüşlərdə savaşıb. Aqşin Quliyev sentyabrın 30-da Suqovuşan döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Aqşin Quliyev ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Aqşin Quliyev ölümündən sonra "Suqovuşanın azad olunmasına görə" medalı ilə təltif edildi.
Fleş (teleserial, 2014)
Fləş — 2014-cü ildə Qreq Berlanti, Andreu Kreisberq və Qeof Cons tərəfindən DC Comics-dəki eyni adlı obraz əsasında yaradılmış super qəhrəman, döyüş və dram teleserialıdır. Bu serial Ox serialının spin-off versiyasıdır. Serial Qrant Qastin tərəfindən oynanılmış cinayət hadisələrinə dərhal müdaxilə edə bilən və güclü super sürətə malik olan Ellen adlı gənc oğlandan bəhs edir.
Bu obraz ilk olaraq Ox serialının üç seriasında göründü. Sonradan isə yaradıcılar buna aid yeni bir serial istehsal etmək barədə qərar qəbul etdilər. Aktyor seçiminə gəldikdə isə rol bu rolu Ox-da ifa etmiş Qrant Qastinə verildi. Ox serialının kostyum dizaynçısı Kolin Atvud eyni zamanda Fləş üçündə kostyum seçiminə cəlb edildi. Yaradıcılar Fləşin komiksdəki kimi olmasını istəyirdilər. Çəkilişlər Kanadanın Vankuver səhərində başladı.
Fləş Şimali Amerikada 7 oktyabr 2014-cü ildə yayımlanmağa başladı. Qısa vaxt ərzində reytinq toplayan, tənqidçilərin müsbət mövqeyini qazanan və "Xalqın Seçimi Mükafatı"na layiq görülən serial növbəti fəsil üçün qərar verildi. 8 yanvar 2017-cü ildə The CW kanalı dördüncü fəsilin olacağını bildirdi.
Qısa-ümumi məzmun
Uşaq ikən qırmızı və sarı ildırımın ana və atasını öldürməsi ilə travma alan Berri Ellen Mərkəzi Şəhər polis idarəsində cinayətkarlığa qarşı çalışan gəncdir. Bir gün elmi laborotoriyada baş vermiş hadisə hava dəyişiminə səbəb oldu. Güclü ildrım çaxması və Berrini vurması ilə o 9 aylıq komaya düşür. Komadan ayıldıqdan sonra o və S.T.A.R labarotoriyasındakı dostları onun inanılmaz sürətə sahib olduqlarını kəşf etdilər. Lakin, sonradan məlum olurki o vaxt baş vermiş o hava dəyişimi eyni zamanda başqa insanlarada təsir edib və onlar da müxtəlif bacarıqlara sahib olublar. Onlardan bir çoxu sahib olduqları gücü pis əməllər üçün istifadə edirlər. Fərqlilik yaratmaq məqsədi ilə Berri Fləş adı ilə bu qüvvələrə qarşı mübarizə aparmağa başlayır. Lakin gözlənilməyən anda yadellilərin Yer kürəsinə hücumu daha da çətinliklər yaradır. Onlar isə gizli yollarla onu öz tərəflərinə çəkməyə çalışırlar.
Fəsillər
Serialın ilk fəsilinin premyerası 7 oktyabr 2014-cü ildə keçirildi. Uğurlu alındığı üçün novbəti ikinci və üçüncü fəsillərin çəkilməsi qərarı alındı. 8 yanvar 2017-ci ildə CW kanalı dördüncü fəsilin olacağını aşıqladı.
Dəllər (Xalxal)
Dəllər — Ərdəbil ostanının Xalxal şəhristanının Xalxal mərkəzi bəxşinə bağlı kənd.
Zəkəriyyə Balaxlinski
Həyatı
Zəkəriyyə Ramazan oğlu Balaxlinski 1898-ci ildə Zaqatala mahalının Caro-Muxax nahiyəsinin Tala kəndində, kəndli ailəsində anadan olmuşdur. Zaqatala sənət məktəbini bitirmişdir.
1914-cü ildə Bakıya gəldikdən sonra mexaniki zavodda çilingər işləmiş və inqilabi fəaliyyətə qoşularaq 1917-ci ilin mart ayında bolşeviklər partiyasına daxil olmuşdur. 1918-ci ilin mart qırğınları zamanı müsavatçılara qarşı vuruşmuş, Bakı Kommunası qurulduqdan sonra Fəhlə-Kəndli Qırmızı Ordusunda səfərbərliyə alınmışdır. Kommunanın süqutundan sonra Bakıda qalaraq gizli partiya işi aparmış, Mir Bəşir Qasımov və digər bolşeviklərlə birlikdə baş dəmiryol emalatxanasında kommunist özəyini yaratmışdır.
1919-cu ilin may ayında partiya tərəfindən Nuxa qəzasına göndərilən Zəkəriyyə Balaxlinski burada gənclər arasında təşviqat və təbliğat işləri görmüş, 1919-cu ilin ortalarına yaxın Zaqatala mahalının Qax, Balakən və Əliabad nahiyələrində partiya özəklərinin yaradılmasına rəhbərlik etmişdir. Gizli çağırılan Zaqatala partiya konfransında o, bolşeviklərin mahal komitəsinə sədr seçilmişdir.
Zəkəriyyə Balaxlinski Azərbaycanda Sovet hakimiyyətinin qurulmasından sonra Zaqatala Qəza İnqilab Komitəsinin sədri təyin edilmişdir. Azərbaycan Kommunist Partiyasının Mərkəzi Komitəsi 1920-ci ilin sentyabr ayında onu Moskvaya, Şərq Zəhmətkeşlərinin Kommunist Universitetinə təhsil almağa göndərmiş və o, 1921-ci ilin may ayınadək burada oxumuşdur. Təhsilini başa vurduqdan sonra Azərbaycan K(b)P Zaqatala Qəza Komitəsinin məsul katibi, Bakı Xalq Təsərrüfatı Şurasının sədri, Azərbaycan SSR Ali Xalq Təsərrüfatı Şurası sədrinin müavini, sonra isə sədri, ZSFSR xalq fəhlə-kəndli müfəttişliyi komissarının müavini və Azərbaycan SSR xalq yerli sənaye komissarı vəzifələrində çalışmışdır. Dəfələrlə Azərbaycan və Zaqafqaziya partiya qurultaylarına və sovetlər qurultaylarında nümayəndə seçilmişdir.
Ailəsi
Zəkəriyyə Balaxlinski 1912-ci il təvəllüdlü Humay Əhməd qızı Balaxlinskaya ilə ailəli olmuş, bu evlilikdən 1932-ci ildə Elmira adlı qızları doğulmuşdur.
Həbsi və ölümü
Zəkəriyyə Balaxlinski Stalin repressiyalarının qurbanı olmuşdur. O, 11 dekabr 1937-ci ildə millətçilik ittihamları ilə həbs edilmiş və Ümumittifaq Kommunist (bolşeviklər) Partiyası üzvlüyündən çıxarılmışdır. 3 iyul 1938-ci ildə SSRİ Ali Məhkəməsinin Hərbi Kollegiyası tərəfindən barəsində güllələnmə hökmü çıxarılmış və qərar həmin gün icra edilmişdir. SSRİ Ali Məhkəməsinin Hərbi Kollegiyasının 8 dekabr 1956-cı il tarixli qərarı ilə ona ölümündən sonra bəraət verilmiş, 5 mart 1957-ci ildə isə partiya üzvlüyü bərpa edilmişdir.
Huver institutu
Huver müharibə, inqilab və sülh institutu  — Stenford Universiteti sisteminin bir hissəsi olan ABŞ-də yerləşən siyasi araşdırma mərkəzi.
Tarixi
thumb|right|[[Hoover Tower|Huver İnstitut Kitabxanası və Arxiv Binası]] 1919-cu ildə Bir Dünya müharibəsi kitabxanası olaraq Herbert Huver tərəfindən qurulmuşdur. Huver, XX əsrin əvvəlləri ilə əlaqəli çox sayda material topladı və "müharibə, inqilab və sülh kitabxanası" yaratmaq üçün öz ana vətəni Stanford'a bağışladı. Zaman keçdikcə kitabxana siyasət və iqtisadiyyatda uzunmüddətli analitik proqramlar üçün vacib bir tədqiqat mərkəzinə çevrildi.
Kitabxana
Huver İnstitut Kitabxanası, Birinci Dünya Müharibəsi və Oktyabr İnqilabı dövründə Rusiya tarixindəki ən böyük xarici anbarlardan biridir. Bu sənədlər arasında general Pyotr Vranqel, Aleksandr Kerenski, general Lavr Kornilov, knyaz Qeorqiy Lvov, Vladimir Kokovtsov, Rusiyanın Parisdəki səfiri Vasiliy Maklakov, rus diplomatı Mixail Qirs, general N. N. Yudenich və başqaları kimi Rusiyanın və ağ hərəkatın görkəmli ictimai və siyasi xadimlərinin şəxsi fondları və fərdi sənədləri yerləşir.
Əvvəlcə hərbi kitabxana ümumi fondlardan ayrı olaraq Stenford Universitetində yerləşdirildi və 1941-ci ildə Huver Qülləsinə köçdü.
Butan–Çin münasibətləri
Çin–Butan münasibətləri — Çin Xalq Respublikası və Butan arasındakı münasibətlər gərgin olmuş və rəsmio diplomatik münasinbətlər qurulmamışdır. Çinlə butan arasında dövlət sərhəddinin uzunluğu 470 km-dir. Onlar arasında mövcud olan ərazi mübahisəsi bir münaqişənin başlanğıcı ola bilər. 1980-ci illərdə bu iki ölkə arasında sərhəd məsələləri, təhlükəsizlik və ikitərəfli gərginliyin azaldılması barədə danışıqlar aparılmışdır.
Tarixi
Btün mövcudluğu dönəmində Butan Tibetlə mədəni, tarixi, dini və iqtisadi əlaqələrə sahib olmuşdur. İki tərəfli münasibətlər Butanın Böyük Britaniya imperiyasının Tibetə hücumu zamanı ingilisləri dəstəkləməsindən sonra pisləşir. 1951-ci ildə Çin Azadlıq ordusunun Tibeti ələ keçirməsindən sonra Butanda gərginlik yaranır.0 Onlar Butanında Çin tərəfindən işğal oluna biləcəyini düşünürlər. İki ölkə arasında dövlət sərhəddi heç zaman rəsmi olmamışdır. Tibetdə 1959-cu ildə kommunizmə qarşı üsyamn və Dalay Lamanın Hindistana qaçması Çinin diqqətləri bu istiqamətə yönləndirməsinə səbəb olmuşdur. Qiymətləndirmələrə əsasən Tibetdən Butana 6 000 insan qaçmışdır. Onlara siyası sığınacaq verilmişdir.
Sərhəd məsələləri
Çin Xalq Azadlıq ordusu Tibetin Butan tərəfindən idarə edilən 8 anklavını ələ keçirir. 1961-ci ildə Çin öz ərazisinin əks olunduğu xəritəni nümayiş etdirir. Burada Butan və Nepalın bəzi əraziləri, Sikkim krallığı Çin ərazisi olaraq göstərilir. Çin əsgərlərinin və Tibet çobanlarının Butan ıərazisinə daxil olması ölkədə etizla qarşılanır. Bu zaman Butan Hindistana üz tutur. 1962-ci ildə Çin-Hindistan müharibəsi zamanı Butan hökuməti hind ordusunun onun ərazisindən keçməsinə icazə verir. Ancaq hindlilər bu münaqişəni məğlub olduqlarında Hindistanın onu qoruyacağına ümidsizlik yaranır. Bu səbəbdən Bunan Hindistanla münasibətlərdə neytrallığa yönəlir. Butan kralının ölkə parlamentindəki rəsmi bəyanatına əsasən Butanın Çinlə dörd mübahisəli ərazisi vardır. Onların ümumi sahəsi 270 km²-dən çoxdur.
Əlaqələrin inkişafı
1970-cı illərə qədər Çinılə danışıqlarda Butanı Hindistan təmsil edirdi. 1971-ci ildə BMT üzvü seçildikdən sonra Burtan xarici siyasətdə fərli istiqamət götürür. BMT sesiyasında Butan Vahid Çinə səs verir. 1974-cü ildə Ciqme Sinqe Vanqçukun tacqoymasında Çinin Hindistandakı səfiri də dəvət olunur. 1983-cü ildə Nyu-York şəhərində Butan və Çin Xarici İşlər Nazirləri ikitərfli əlaqələr barədə danışıqlar aparırlar. 1984-cü ildə Butan və Çin sərhəd məsələlərinə dair görüş keçirirlər.
1998-ci ildə Butan və Çin sülh və sərhəddə sakitlik haqqında imzalayırlar. Bu anlaşma iki ölkə arasında ilk müqavilə olur. Müqavilə ilə Çin Butanın ərazi bütovliyinə hörmət etdiyini nümayiş etdirmişdir. Bununla belə çin 1998-ci ildə əldə edilən anlaşmaya zidd olaraq mübahisəli ərazilərdə yol tikimntisi gerçəkləşdirir. Bundan sonra Butan qəzeti olan Kuenseldə yol tikintisinin gələcək irəliləyişlər üçün zəmin olacağını yazır. 2002-ci ildə Çin tərəfi mübahisəli ərazilərin ona məxsus olması barədə faktları ortaya qoyur. Bundan sonra 2002-ci ildə ikitərəfli müvəqqəti müqavilə imzalanır.
İnese Libina-Eqnere
İnese Libina-Eqnere (d. 25 sentyabr 1977; Riqa, Latviya SSR) — latviyalı dövlət və siyasi xadim; Latviya Seyminin XI (2011–2014), XII (2014–2018) və XIII (2018—) çağırış üzvü, 12 iyun 2012-ci ildən isə Latviya Seyminin sədr müavini.
Həyatı
İnese Libina-Eqnere 1977-ci il sentyabrın 25-də Riqa şəhərində anadan olub. 1996-cı ildə Liepaya şəhərində orta təhsilini bitirib və daha sonra Latviya Universitetində və Frayburq Universitetində hüquqşünas ixtisası üzrə ali təhsil alıb.
Fəaliyyəti
İnese Libina-Eqnere 2007-ci ildən 2011-ci ilə qədər Latviya Prezidenti olan Valdis Zatlersin hüquq məsələləri üzrə məsləhətçidi oldu.
Deputatlığı dövrü
İnese Libina-Eqnere 2011-ci ildə "İslahatlar" Partiyasının sıralarına üzv oldu və 2011-ci il sentyabrın 17-də baş tutan Latviya Seyminə Növbədən Kənar seçimlərdə qalib gəldi. 2012-ci il iyunun 12-də o, Latviya Seyminin sədr müavini seçildi. 2014-cü ilin may ayında İnese Libina-Eqnere, "İslahatlar" Partiyasından ayrıldı və "Vahid" Partiyanın üzvü oldu.
2014-cü ildə baş tutan Latviya Seyminə XII çağırış seçimlərdə qalib gələn İnese Libina-Eqnere, 2018-ci ildədə Latviya Seyminə üzv seçildi.
Azərbaycan manatının işarəsi
Azərbaycan manatının işarəsi (₼) — Azərbaycanın pul vahidi olan Azərbaycan manatının işarəsidir. İşarə 2006-cı ildə Robert Kalina tərəfindən hazırlanmış və 2013-cü ildə Unikoda əlavə edilmişdir.
Tales of Ithiria
Tales of Ithiria Alman simfonik metal qrupu Haggardın dördüncü studiya albomudur.
Bosniyalılar
Bosniyalılar —  Bosniya və Herseqovinanın etnik mənşəyindən və dini dünyagörüşündən asılı olmayaraq vətəndaşlarına aid olan əhalisinin kollektiv adı. Bu həm də Bosniya tarixi vilayətinin sakinlərini də özündə ehtiva edir. "Bosniyalılar və Herseqovinalılar" ifadəsində hər iki tarixi bölgənin ərazisində yaşayan ölkənin bütün vətəndaşlarını əhatə etmək üçün istifadə edilə bilər.
"Bosniyalılar" ifadəsinə istinad edərkən, bir qayda olaraq, ölkənin üç ən böyük etnik qrupu vardır - Boşnaklar, Serblər və Xorvatlar (Misal: Azərbaycan ərazisində dinindən, etnik mənsubiyyətindən asılı olmayaraq bütün ölkə vətəndaşları "Azərbaycanlılar" adlanır. Azərbaycanda yayılmış ən böyük etnik qrup isə Azərbaycan türkləridir.).
Orta əsrlərdə
XII əsrdə Bosniya çayı vadisində olan Bosniya Banatı meydana gəlir. Tarixçilər və dilçilər ölkənin adının haradan gəldiyi barədə mübahisə edirlər. Lakin əvvəlcə yerli əhalini çay və ya ölkənin adı ilə "Bosniyalılar" olaraq adlandırdıqları məlumdur. XIII-XIV əsrlərdə Bosniya banatı genişlənərək Duz, Usora, Doni Krai və Zahumle kimi bölgələri əhatə edir. Bu bölgələrin sakinləri bölgə kimliyini qoruyurdular. 1377-ci ildə Kotromanik sülaləsinin idarə etdiyi və orta əsrlər Serbiya və Xorvatiya ərazilərini əhatə edən Bosniya Krallığı qurulur. Beləliklə pravoslavlar və katoliklər milli mənşəyi tarixçilər arasında hələ də mübahisə mövzusu olan və özlərini "Krstians" adlandıran Bosniya kilsəsinin parishionerləri ilə birlikdə Bosniya Krallığına tabe oldular. Pravoslav və Katoliklər Bosniya kilsəsini dinsiz adlandırdılar, onu qadağan etməyə çalışırdılar. Bunun nəticəsində orta əsrlərdə bosniyalılar öz dini müqəddəratını təyin edə bilmədilər.
Avstriya-Macarıstan dönəmi
1878-1918-ci illərdə Bosniya və Herseqovinanın ərazisi Osmanlı imperiyasının zəifliyindən faydalanan və Bosniya torpaqlarının bir hissəsini ilhaq edən Avstriya-Macarıstanın nəzarəti altında idi. Vyananın əmri ilə Bosniyanın de-fakto lideri təyin olunan imperiya maliyyə naziri Benyamin fon Kallai Bosniya əhalisini böyük və güclü bir millətə aid hisslərini oyatmağa çalışan "Bosniyalılıq" və ya "Boşnakçılıq" təbliğatına başladı. Fikri Bosniya dilində danışacaq və üç bərabər inancı (İslam, Katolik, Pravoslav), bərabərhüquqlu olmaqla paylaşan çox konfessiyalı bir Bosniya xalqını yaratmaq idi. Bosniyanı Serbiya, Xorvatiya və Osmanlı imperiyasından gəlmiş təsirlərdən süni şəkildə təcrid etməyə çalışdılar. Bosniyadakı bu xalqların nümayəndələrinin qızğın irredentist fikirləri tamamilə sıxışdırıldı və yatırıldı. Nə xorvatlar, nə də serblər Bosniya xalqını tanımadılar. Bosniyalıları sadəcə İslamı qəbul etmiş öz xalqlarının nümayəndələri hesab etdilər. Bosniya müsəlmanlarının özləri buna görə Serbo-Xorvat fikirini tanımaqdan imtina etdilər. Kallainin ölümü Bosniya siyasətinin uğursuzluğuna səbəb oldu və Birinci Dünya müharibəsinin başlaması ilə Bosniyada müsəlmanlardan, katoliklərdən və pravoslavlardan ibarət üç siyasi qrup meydana gəldi.
Yuqoslaviya dönəmi
Yuqoslaviya Krallığı əvvəlcə üç hərəkətverici qüvvəyə sahib idi: serblər, xorvatlar və slovenlər. Bosniya və Herseqovina ərazisində müharibədən əvvəlki və müharibədən sonrakı illərdə yerli əhali bosniyalılar və ya boşnaklar deyil yalnız müsəlmanlar olaraq adlandırıldı. Bununla da dini etiqad əsasında fərqləndirdilər (bu 1991-ci il siyahıyaalmada da qeyd edildi). Yuqoslaviyada siyahıyaalmalar çox vaxt siyasi manipulyasiya obyekti idi. Çünki hər millətin nümayəndələrini saymaq tarazlığı kiminsə xeyrinə dəyişə bilərdi. 1947-ci ildə Bosniya Müsəlmanları konstitusiyada "Bosniyalılar" olaraq qeyd edilməsini tələb etdilər, lakin onların tələbi rədd edildi. 1948-ci il əhalinin siyahıya alınmasında, onlardan “müsəlman serb”, “ müsəlman xorvat” və ya “milliyyətinə qərar verməyən bir müsəlman” adlandırılması istəndi. 1953-cü il siyahıyaalınmasında bosniyalıların böyük əksəriyyəti "milliyyətini təyin etməyən Yuqoslaviyalı" olaraq öz milliyyəti göstərdilər.
1961-ci ildə Bosniya müsəlmanları Yuqoslaviyanın emblemində əks olunan başqa bir etnik qrup kimi tanındılar, lakin onları dövlət yaradan bir xalq olaraq tanımadılar. 1964-cü ildə Bosniya və Herseqovina Kommunistlər Birliyinin IV Konqresi Bosniyanın öz müqəddəratını təyinetmə hüququnu tanıdı və 1968-ci ildə Bosniya və Herseqovina Kommunistlər İttifaqı Mərkəzi Komitəsinin iclasında Bosniyalılar ayrıca bir xalq olaraq qəbul edildi, baxmayaraq rəhbərlik onları "bosniyalılar" və ya "boşnaklar" adlandırmamaq qərarına gəlmədi. 1971-ci ildən bəri siyahıyaalma Yuqoslaviyanın dağılmasından əvvəlki sənədlərdə mövcud olan "millətinə görə müsəlmanlar" kateqoriyası göstərildi.
Din
thumb|200px|left|[[Bosanska Krupa: məscid, katolik və provaslav məbədləri]] Bosniya və Herseqovinada 2013-cü ilin son siyahıyaalmasına görə əhalinin az bir qismi özlərini "Bosniyalılar" adlandırdılar. Bu səbəbdən milli müqəddəratını təyin etmə və dini inanclar arasında əlaqə yaratmaq olduqca çətindir. Antropoloq Ton Brinq yazırdı ki, təkcə islam və ya xristianlığa istinad etsək nə boşnak, nə xorvat, nə də serbləri başa düşmək mümkün deyil, ancaq İslam və Xristian mənşəli Bosniyalıların ümumi tarixində ifadə edilən xüsusi Bosniya kontekstini nəzərə almalıyıq. Bosniyalıların əksəriyyəti Bosniya və Herseqovinada Yuqoslaviya illərində bərqərar olmuş dinin dövlətdən ayrılması ilə əlaqəli olan dünyəvi etiket və dünyəvi mədəniyyətə riayət edirlər.
Öz müqəddəratını təyin etmə
Bosniya və Herseqovinada 2013-cü ilin son siyahıyaalmasına əsasən əhalinin əksəriyyəti bosşnaklar, serblər və xorvatlardan ibarətdir. Bəziləri özlərini "bosniyalılar" adlandırırlar. Lakin bu milləti göstərənlər "başqaları" kimi təsnif edilir ("müsəlmanlar", "yəhudilər", "qaraçılar", "albanlar" və s.daxil olmaqla). Bu tip insanlar yalnız 2.7% təşkil edir. Mərkəzi Kəşfiyyat İdarəsinin qeydlər kitabında "Bosniyalılar" və "Herseqovinalılar" etnonim olaraq göstərilsə də, bir-biri ilə sinonim olaraq xatırlanır.
BMT İnkişaf Proqramı tərəfindən aparılan bir sorğu göstərdi ki :
Bosniya və Herseqovina əhalisinin 57%-i ilk növbədə özləri haqqında danışarkən öz milliyyətlərini göstərir - 43% - Bosniya və Herseqovina vətəndaşlığını;
Sorğuda iştirak edənlərin 75% -i özlərini üç xalqdan birinin nümayəndəsi kimi düşünərək özlərini Bosniya və Herseqovinanın bir vətəndaşı olduğunu düşünür;
43% ilk növbədə özlərini Bosniya və Herseqovinanın vətəndaşı olduqlarını ifadə edirlər; 14% - müəyyən bir millətin nümayəndələri kimi; 41% həmişə iki etnosdan olduğunu göstərir.
Monteneqro Universiteti İdman və bədən tərbiyəsi fakültəsi və Novi Sad Universiteti tərəfindən aparılan araşdırmanın nəticələrinə görə, bosniyalılar dünyanın ən uzun insanları adlandırılmışdır.
Oberton
Oberton (alman dilində ober – yuxarı+ton) — mürəkkəb rəqsin əsas tona nisbətən daha yüksək tezliyə malik sadə tonları. Əsas ton kimi şərti olaraq birinci oberton götürülür. Rəqs tezliklərinin nisbətən tam ədədlərin nisbətən (1:2:3:4 və s.) kimi olan obertonlar harmonik overton adlanır. Musiqi səsi tondan və harmonik obertondan ibarətdir. Səslənən simin, hava sütununun tezliklərinin nisbəti həm tam ədəd, həm də 1/2:1/3:1/4 və s. kimi də göstərilir. Oberton əsas tondan çox zəif olduğundan və ona qarışaraq səsləndiyindən onu bilavasitə atırmaq olmur. Obertonun xarakteri eyni zamanda səsin xüsusiyyətini və ya tembrini müəyyən edir.
Çayların sululuğu
Dağlıq ölkələrdə coğrafi mühitin komponentlərinin, o cümlədən iqlimin və hidroloji rejimin formalaşmasında əsas rolu ərazinin dəniz səviyyəsindən hansı yüksəklikdə yerləşməsi oynayır. Yüksəklik dəyişdikcə günəş enerjisinin paylanma xüsusiyyəti, istilik və rütubətin nisbəti dəyişir. Bununla əlaqədar coğrafi şəraitin bütün kompleksi, o cümlədən ərazinin su balansı dəyişikliklərə məruz qalır. Dağlıq ölkənin yüksəklik amplitudası nə qədər çox olarsa onun hidroloji elementlərə təsir edən amillərin müxtəlifliyi də çox olur.
Çay axımının təyin edilməsi
Hidroloji rejimin genezisinin tədqiqat tarixinə nəzər salsaq görə bilərik ki, bu tədqiqatlarda iqlim amilinə əsas yer verilirdi. Ona görə çay axımını təyin etmək üçün orta illik axım və bəzi meteoroloji elementlər (yağıntı, temperatur) arasında əlaqələr qurulurdu. Bu əlaqələrdən vaxtilə kiçik və az öyrənilmiş çayların axımını təyin etmək üçün geniş istifadə edilirdi. Lakin bu fikir keçmiş dövrlərdə geologiyanın, relyefin, torpaq-bitki örtüyünün az öyrənilməsindən irəli gəlmişdir. Hazırda belə qənaətə gəlinmişdir ki, ərazinin su rejimi bir-biri ilə sıx əlaqədə olan təbii amillərin kompleks  təsirinin nəticəsidir. Məsələn, iqlim hər hansı bır ərazidən mümkün olan buxarlanmanı müəyyən edir. Lakin mövcud olan buxarlanma torpağın su saxlama qabiliyyətindən və bitki örtüyündən çox asılıdır.
Antropogen təsir
İnsanın təsərrüfat fəaliyyəti Azərbaycan meşələrinin şəklini xeyli dəyişmişdir. Meşə sahələri xeyli azalmış, eroziya prosesləri isə çoxalmışdır. Qırılmış meşələrin və talaların yerində mal-qaranın otarılması burada meşənin özünübərpa prosesinə mənfi təsir göstərir. Digər tərəfdən, insan fəaliyyətinin çayların sululuğuna təsiri onların suyundan səmərəsiz istifadə edilməsi ilə fəal bağlıdır. Axım layı (mm) və yaxud axım modulu (l/san. km2) şəklində verilmiş xəritələr axımın ərazi üzrə paylanmasını xarakterizə edirsə də, L.K. Davıdovun dediyi kimi (1947) bu çayın orta mütləq sululuğu və onun çay boyu dəyişməsi haqqında anlayış vermir. Bunu çayların sululuğu xəritə-sxemindən (şəkil 1.) daha aydın görmək olar. Bu sxemdə orta illik axımı 5m3/s-dən çox olan çaylar verilmiş və onların eni qəbul olunmuş miqyasa görə (1sm-də 20m3/s) axıma mütənasib verilmişdir.
Azərbaycanda çayların sululuğu
Bütün dünya çaylarında olduğu kimi təbii axımın çay boyu çoxalması xüsusiyyəti Azərbaycanda da mövcuddur. Bunu respublika çaylarında aparılan hesablamalardan aydın görmək olur (cədvəl 1.).
Cədvəl 1. Xarakterik çaylarında axım boyu sululuğun dəyişməsi.
Kür və Arazın orta çoxillik təbii axımının çay boyu dəyişməsi
Dağlarda çay suyudan suvarılmada istifadə olunmasına baxmayaraq yenə də axım boyu su bu qanunauyğunluğu büruzə verir. Təbii axımın çay boyu dəyişməsini daha yaxşı Kür və Araz çayları timsalında müşahidə etmək olar (cədvəl 2.).
Cədvəl 2. Kür və Arazın orta çoxillik təbii axımının çay boyu dəyişməsi
Maili zireh
thumb|[[Sovet T-55/T-54 tanklarının önündəki maili zireh, maililik ilə effektiv qalınlıqda təmin edilmiş artımı göstərir.]]
Romanş dili
Romanş dili (romanşca:, rumàntsch, ) — roman dil qrupuna daxil olan dil, İsveçrənin dörd rəsmi dilindən biri. Roman dilləri arasında ən qədimlərdən biri hesab olunan romanş dili Romanın süqutunan sonra latın dili ndən ayrı olaraq müstəqil formada inkişaf etmişdir. Romanş latıncadan hərfi tərcümədə romalıya bənzər, Romaya məxsus deməkdir.
Maili zireh
thumb|Maili zirehin müəyyən bölgəni müdafiə edərkən nəyə görə heç bir çəki artıqlığı vermədiyinə aid bir nümunə. Soldakı şaquli bir zireh lövhəsinin və sağda 45 dərəcəlik bir bıçaqla maili bir zireh hissəsinin qarşılaşdırılması. Zireh boyunca üfüqi məsafə ([[qara oxlar) eynidir, ancaq maili zirehin (yaşıl ox) normal qalınlığı daha azdır. Zirehin real eninə kəsilmiş sahəsinin və dolayı yolla kütləsinin hər bir vəziyyətdə eyni olduğu görünür; müəyyən bir kütlə üçün maililik artarsa normalın azalması lazımdır.]] thumb|Mərmi təsirinin səbəb olduğu bir oyuğun effektiv hadisə bucağını necə artırması (aşağı maililik effekti) thumb|Bir mərmi maili bir zirehə təmas edərkən meydana gələ biləcək bəzi mümkün təsirlərin fotosu sol|thumb| [[İkinci Dünya müharibəsi dövrünə aid maili zirehə malik alman döyüş maşınları: Jagdpanther tank qatili və arxa plana Alman Panzerkampfwagen VI Tiger II ağır tankı.]]
Maili zireh və ya əyri zireh, nə şaquli, nə də üfüqi olmayan zirehdir. Bu növ zireh, ümumiyyətlə tanklar və digər zirehli döyüş maşınları kimi quru nəqliyyat vasitələrində və zirehli döyüş gəmiləri və kreyserlər kimi hərbi gəmilərdə olur. Bir zireh lövhəsini əymək, görüş xətti boyunca lövhənin təsirli qalınlığını artırır. Maili zireh zireh dəlici mərmilər kimi kinetik enerji əsaslı KE mərmiləri və döyüş raketi kimi tank əleyhinə silahların zirehi dağıtmasını çətinləşdirir.
Bir lövhəyə 90°-dən başqa bir bucaqda çırpılan mərminin, eyni lövhəyə şaquli bir formada çırpılması zamanına nisbətən daha böyük bir zireh qalınlığından keçməsi lazımdır. Sonuncu vəziyyətdə, yalnız lövhə qalınlığı (zireh səthində) deşilməlidir; Verilmiş bir lövhə qalınlığı üçün zireh yamacının artırılması, üfüqi müstəvidə ölçülən qalınlığı və mərminin hücum bucağını artıraraq təsir nöqtəsindəki zirehin qorunma səviyyəsini artırır.
Başqa bir təsiri mərminin yan keçməsi, deformasiyası və sıçramasıdır. Mərmi zireh lövhəsinə ona dik olmayan bir bucaq ilə vurulduqda, mərminin yolu əyri ola bilər ki, bu da öz növbəsində daha çox zirehin keçilməsinə səbəb olar - və ya tamamilə mərmi sıçrayaraq başqa istiqamətə gedə bilər. Bundan əlavə, mərmi əyilər və beləliklə də zireh dəlmə xüsusiyyəti azala bilər. Bununla birlikdə, bu təsirlər istifadə olunan zirehin materialından və onu vuran mərminin xüsusiyyətlərindən çox asılıdır: yamac hətta daha yaxşı bir nüfuz etmə yeni, dəlmə qabiliyyətinə də səbəb ola bilər. Kumulyativ effekt ehtiva edən döyüş başlıqları zirehləri çox əyri bir bucaqla vurduqda nüfuz edə bilməz yəni dələ bilməz və hətta partlaya bilməzlər.
Tankların ön gövdə zireh lövhələrində ən kəskin bucaqlar görünür, çünki vuruşa uğramaq ehtimalı ən çox olan bölgə gövdə tərəfidir və bir vasitənin uzununa istiqamətdə maililik vermək üçün daha çox yer vardır.
Buldozer
thumb| Caterpillar D9 buldozeri Buldozer tikinti işləri zamanı materialı: torpaq, qum, qar, dağıntı və ya qaya və s. itələmək üçün ön tərəfində metal kəsici alətlə (böyük bıçaq) təchiz edilmiş böyük, motorlu maşındır. O, ən çox vaxt davamlı yollarda hərəkət edir, baxmayaraq ki, böyük yolsuzluq şinləri üzərində işləyən xüsusi modellər də istehsal olunur. Onun ən məşhur aksessuarı sıx materialları boşaltmaq üçün tək və ya çoxlu şəkildə arxa tərəfə quraşdırılmış iri qarmaq kimi qurğu olan sökücüdür.
Buldozerlər böyük və kiçik miqyaslı tikintidə, yol tikintisində, mədən və karxanalarda, təsərrüfatlarda, ağır sənaye fabriklərində və həm sülh, həm də müharibə dövründə hərbi məqsədlər üçün istifadə olunur.
"Buldozer" sözü yalnız itələmək üçün hazırlanmış bıçaqla təchiz edilmiş motorlu qurğuya aiddir. Bu söz bəzən materialı itələmək əvəzinə daşımaq üçün nəzərdə tutulmuş ön yükləyici kimi digər ağır avadanlıqlar üçün qeyri-dəqiq istifadə olunur.
Qneçko adası
Qneçko adası — Kuril adalarının Kiçik Kuril cərgəsinə daxil olan qayalıqdan ibarət olan ada. Şikotan adasının şərqində, sahildən 50 metr cənubda yerləşir. Adanın hündürlüyü 30 metr təşkil edir. Sahəsi isə 0,0307 km² -dir.
Ada Kuril desant əməliyyatına rəhbərlik etmiş general-mayor Aleksandr Qneçkonun şərəfinə adlandırılmışdır. Adlandırma "Saxalin və Kuril adalarının xəritəsində adlar" proqramı çərçivəsində həyata keçirilmişdir. Ad 3 sentyabr 2012-ci il tarixində Rus Coğrafiya Cəmiyyətinin Saxalin bölməsində təşkil olunan toplantıda müzakirə edilərək təstiqlənmişdir. Proqramın işturakçıları "İqor Farxutdinov" teloxodunda 7 sentyabr 2012-ci ildə adaya eniş etmişlər.
David Harbor
David Kenneth Harbour — Amerikan aktyoru.
Həyatı
1975-ci il 10 apreldə doğulmuşdur.
Böyük il
Böyük il — il ərzində ən çox sayda quşları müşahidə edənlər üçün keçirilən yarışma.
Manavqat
Manavqat — Türkiyənin Antalya iilində, Antalya şəhərindən 75 km məsafədə yerləşən ilçə və şəhər. Şəhərin yaxınlığında Manavqat çayının üzərində yerləşən eyniadlı şəlalə var. İlçənin əhalisi 2020-ci il siyahıyaalmasında 242 490 nəfər olmuşdur.
Coğrafiya
Şimalda Tavr dağları ilə Aralıq dənizi sahilindəki qumlu çimərliklər arasında yerləşən ilçənin çox hissəsi düzənlik ilə əhatə olunmuşdur. Ərazi məhsuldar təsərrüfat sahəsidir və odur ki, Manavqatda əkinçilik yaxşı inkişaf etmişdir. Əhali taxıl, susam və bir çox meyvə-tərəvəzin yetişdirilməsi və heyvandarlıqla məşğuldur. Son illərdə ilçə ərazisində zeytun da əkilməyə başlamışdır. İlçədə inkişaf etmiş tək sənaye yeyinti sənayesidir. Buna görə də yerli iqtisadiyyat sadəcə kənd təsərrüfatı və turizmə bağlıdır.
Dağlar meşələrlə və tipik Aralıq dənizi kolluqları ilə örtülmüşdür. Daha yüksək dağlarda kiçik ovalar var və buralar ənənəvi yörük köçəriləri tərəfindən yaylaq olaraq istifadə olunur. Manavqat Aralıq dənizi iqlimi üçün tipik olan isti, quru yaz və isti, nəmli qışa malikdir. Temperatur nadir hallarda donmağa düşür.
İlçə Manavqat çayı ilə suvarılır və ərazidə hidroelektrik enerjisi üçün iki bənd var. 2001-ci ildə bu su anbarlarından İsrail, Malta və Kipr də daxil olmaqla digər Aralıq dənizi ölkələrinə su ixrac etmək planları irəli sürülsə də, bu layihə 2006-cı ildən bəri dayandırılmışdır.
Tarix
Ərazidə eramızdan əvvəl VI əsrə aid Side və Selqe antik şəhərlərinin qalıqları mövcuddur. Manavqat 1220-ci ildə Səlcuqilər, 1472 -ci ildə isə Osmanlı imperiyası tərəfindən tutulmuşdur. Şəhər də "Zindan kalesi" adlı qəsr var.
Turizm
64 km uzunluğundakı isti, günəşli sahil zolağı, qumlu çimərliklər, uzun çay və şəlalə, dağlar və meşələr də daxil olmaqla bir çox xüsusiyyəti özündə birləşdirən Manavqat əhəmiyyətli turizm sənayesinə malikdir. İlçənin mətbəxinə Aralıq dənizindən tutulmuş balıqlar daxildir.
Xorvatiya krallığı
Xorvatiya krallığı (Kraljevina Hrvatska; Regnum Croatiae) — təqribən 925-ci ildən 1102-ci ilə qədər mövcud olmuş müstəqil dövlət. IX əsrin ortalarından mövcud olmuş Xorvatiya knyazlığı 925-ci ildə I Tomislavın kral titulunu qəbul etməsindən sonra krallığa çevrilmişdi. Xorvat krallığının hökmdarları əsasən Trpimiroviç sülaləsindən idi. Xorvatiyanın müstəqilliyi 1102-ci ildə sona çatmış, krallıq Macarıstanla ittifaqa girmiş və iki dövlətin şəxsi birliyi bağlanmışdır.
Tamilla Ağamirova
Tamilla Mirsüca qızı Ağamirova — Azərbaycan-rus teatr və kino aktrisası, RSFSR xalq artisti (1988), Azərbaycan SSR əməkdar artisti (1960).
Həyatı
Tamilla Ağamirova 1928-ci il mayın 21-də Bakıda anadan olub. Bakı Teatr Məktəbi və MXAT məktəb-studiyasını bitirib. 1952-ci ildən "Romen" Moskva Musiqili-Dram Teatrının qabaqcıl aktrisasıdır. Dünyada yeganə olan qaraçı teatrının səhnəsində bir çox parlaq obrazlar canlandırıb. Və indiyədək aktiv ictimai fəaliyyətlə məşğul olur. O, Təhlükəsizlik, Müdafiə və Hüquq Qaydası Akademiyasının professoru, "Maski" Fondunun vitse-prezidenti, Beynəlxalq Akademiya Teatrının fəxri magistridir.
Tamilla Ağamirova 26 avqust 1960-cı ildə "Azərbaycan SSR əməkdar artisti", 1982-ci ildə "RSFSR əməkdar artisti", 1988-ci ildə isə "RSFSR xalq artisti" fəxri adlarına layiq görülüb. Bir sıra orden və mükafatlarla təltif olunub.